Σιγκούρνι Γουίβερ

Η Σιγκούρνι Γουίβερ (αγγλικά: Susan Alexandra Weaver, 8 Οκτωβρίου 1949) είναι Αμερικανίδα ηθοποιός. Είναι περισσότερο γνωστή για το ρόλο της ως Έλεν Ρίπλεϊ που υποδύθηκε στις τέσσερις ταινίες της σειράς ταινιών Άλιεν (Alien): Άλιεν: Ο Επιβάτης του Διαστήματος (Alien, 1979), Άλιενς: Η Επιστροφή (Aliens, 1986), Άλιεν 3: Η Τελική Αναμέτρηση (Alien 3, 1992) και Άλιεν: Η Αναγέννηση (Alien Resurrection, 1997). 

Άλλοι γνωστοί ρόλοι της είναι αυτός της Ντέινα Μπάρετ στις ταινίες Γκόστμπαστερς (1984), Γκόστμπαστερς 2 (1989), και Ghostbusters: Legacy (2021) και της Νταϊάν Φόσεϊ στην ταινία Γορίλες στην Ομίχλη (Gorillas in the Mist: The Story of Dian Fossey, 1988). Έχει επίσης πρωταγωνιστήσει στις ταινίες Επικίνδυνα χρόνια (The Year of Living Dangerously, 1982), Ο Θάνατος και η Κόρη (Death and the Maiden, 1994), Εργαζόμενο κορίτσι (Working Girl, 1988), Η Παγοθύελλα (The Ice Storm, 1997), Galaxy Quest (1999), Καρδιοκατακτητές (Heartbreakers, 2001), Σκοτεινό Χωριό (The Village, 2004) και Avatar (2009), και Avatar: The Way of Water (2022).

Η Γουίβερ έχει λάβει τρεις υποψηφιότητες για Όσκαρ, τρεις για BAFTA, κερδίζοντας ένα, δύο υποψηφιότητες για βραβείο Emmy, μία για βραβείο Tony, τρεις για Screen Actors Guild Award και εφτά υποψηφιότητες για Χρυσή Σφαίρα κερδίζοντας δύο το 1988 για τις ταινίες Γορίλες στην Ομίχλη και Εργαζόμενο κορίτσι. Ήταν η πρώτη από τις τρεις συνολικά ηθοποιούς που κέρδισε δύο Χρυσές Σφαίρες την ίδια χρονιά.

Η υποψήφιότητά της για Όσκαρ το 1986 για το Άλιενς: Η Επιστροφή θεωρείται ως ορόσημο για την αναγνώριση των ταινιών επιστημονικής φαντασίας, δράσης και τρόμου. Η Γουίβερ έχει εμφανιστεί σε αρκετές ταινίες επιστημονικής φαντασίας και γι' αυτό το λόγο της έχει δοθεί ο τίτλος "The Sci-Fi Queen".

 Πρώτα χρόνια 
Η Γουίβερ γεννήθηκε ως Σούζαν Αλεξάντρα Γουίβερ στο Μανχάταν της Νέας Υόρκης από τους Ελίζαμπεθ Ίνγκλις, μια Αγγλίδα ηθοποιός και Σιλβέστερ "Πατ" Γουίβερ στέλεχος του αμερικανικού καναλιού NBC. Ξεκίνησε να χρησιμοποιεί το όνομα "Σιγκούρνι Γουίβερ" το 1963 από έναν πολύ μικρό χαρακτήρα, τη Σιγκούρνι Χάουαρντ, στη νουβέλα "The Great Gatsby" του Φ. Σκοτ Φιτζέραλντ. Η Γουίβερ φοίτησε στο σχολείο θηλέων Έθελ Γουόκερ στο Κονέκτικατ. Αποφοίτησε από το Πανεπιστήμιο Στάνφορντ το 1972, όπου είχε ήδη ξεκινήσει να ασχολείται με την υποκριτική και πήρε το μάστερ στις καλές τέχνες από το Πανεπιστήμιο Γέιλ το 1974.

 Κινηματογραφική καριέρα 
Ο πρώτος μεγάλος ρόλος της Γουίβερ ήταν στην ταινία Ο νευρικός εραστής (Annie Hall) του Γούντι Άλεν το 1977. Δύο χρόνια αργότερα υποδύθηκε το ρόλο της Έλεν Ρίπλεϊ στην ταινία επιστημονικής φαντασίας Άλιεν: Ο Επιβάτης του Διαστήματος (Alien, 1979) σε σκηνοθεσία Ρίντλεϊ Σκοτ. Επανέλαβε το ρόλο και στις τρεις συνέχειες που ακολούθησαν. Η εφημερίδα "The Boston Globe" έγραψε "Μία από τις πραγματικές απολαύσεις του "Άλιεν" είναι να παρακολουθείς την ανύψωση τόσο της Έλεν Ρίπλεϊ σαν χαρακτήρα όσο και της Σιγκούρνι Γουίβερ σαν σταρ".  Στη συνέχεια, στην ταινία Άλιενς: Η Επιστροφή (Aliens, 1986) που σκηνοθέτησε ο Τζέιμς Κάμερον ο κριτικός Ρότζερ Έμπερτ σχολίασε "Η Γουίβερ, η οποία βρίσκεται εντός οθόνης σχεδόν όλη την ώρα, έρχεται με μια δυνατή ερμηνεία: Είναι η κλωστή που κρατάει τα πάντα ενωμένα". Για την ερμηνεία της έλαβε υποψηφιότητα για Όσκαρ Α' Γυναικείου Ρόλου, μία από τις ελάχιστες ηθοποιούς που τιμούνται για ρόλο σε ταινία επιστημονικής φαντασίας. Ακολούθησε η ταινία Επικίνδυνα Χρόνια (The Year of Living Dangerously, 1982) σε σκηνοθεσία Πίτερ Γουίαρ όπου πρωταγωνίστησε μαζί με τον Μελ Γκίμπσον, η μεγάλη εισπρακτική επιτυχία Γκόστμπαστερς  (Ghostbusters, 1984) και η συνέχειά της Γκοστμπάστερς 2 (Ghostbusters II, 1989).

Το 1988 πρωταγωνίστησε στο δεύτερο πιο αξιομνημόνευτο ρόλο της καριέρας της, αυτόν της Νταϊάν Φόσεϊ στην ταινία Γορίλες στην Ομίχλη (Gorillas in the Mist: The Story of Dian Fossey). Την ίδια χρονιά συμπρωταγωνίστησε μαζί με τον Χάρισον Φορντ στην ταινία Εργαζόμενο κορίτσι (Working Girl). Η Γουίβερ κέρδισε τη Χρυσή Σφαίρα α' γυναικείου ρόλου και β' γυναικείου ρόλου για αυτές τις δυο ταινίες. Ήταν η πρώτη ηθοποιός που καταφέρνει να βραβευτεί με δύο Χρυσές Σφαίρες την ίδια χρονιά. Έλαβε και διπλή υποψηφιότητα για Όσκαρ στις κατηγορίες α' και β' γυναικείου ρόλου. Ήταν η πρώτη ηθοποιός που έλαβε δύο υποψηφιότητες για Όσκαρ χωρίς νίκη. Στις αρχές της δεκαετίας του '90, η Γουίβερ συμμετείχε σε αρκετές ταινίες, μεταξύ των οποίων Ντέιβ: Πρόεδρος για μια Μέρα (Dave, 1993), Μοντέλο για Φόνο (Copycat, 1995) όπου υποδύθηκε την αγοραφοβική ψυχολόγο Έλεν Χάντσον και συμπρωταγωνίστησε μαζί με τη Χόλι Χάντερ και Η Παγοθύελλα (The Ice Storm, 1997) για την οποία έλαβε υποψηφιότητα για Χρυσή Σφαίρα β' γυναικείου ρόλου και βραβεύτηκε με BAFTA. Το 1999 πρωταγωνίστησε στις ταινίες Galaxy Quest και Η Κατηγορούμενη (A Map of the World) για την οποία έλαβε ακόμα μία υποψηφιότητα για Χρυσή Σφαίρα α' γυναικείου ρόλου.

Το 2001, πρωταγωνίστησε στην κωμωδία Καρδιοκατακτητές (Heartbreakers) μαζί με τους Τζένιφερ Λαβ Χιούιτ, Τζιν Χάκμαν, Ρέι Λϊότα και Αν Μπάνκροφτ. Ακολούθησαν οι ταινίες Υποχρεωτικές Διακοπές (Holes, 2003), Σκοτεινό Χωριό (The Village, 2004), Σημείο Υπεροχής (Vantage Point, 2008), ΓΟΥΟΛ·Υ (WALL•E, 2008) και Μαμάδες χωρίς Μωρό (Baby Mama, 2008). Το 2009 υποδύθηκε τη Μέρι Γκρίφιθ στην τηλεταινία Προσευχές για τον Μπόμπι, για την οποία έλαβε υποψηφιότητα για Emmy, Χρυσή Σφαίρα και Screen Actors Guild Award. Ξανασυνεργάστηκε με το σκηνοθέτη Τζέιμς Κάμερον το 2009 στην ταινία Avatar. Η Γουίβερ υποδύθηκε τη δρα Γκρέις Όγκουστιν, αρχηγό του προγράμματος AVTR (avatar). 

Αναμένεται να υποδυθεί για τρίτη φορά τη Ντέινα Μπάρετ στην πιθανή τρίτη ταινία της σειράς Γκόστμπαστερς. Το Μάρτιο του 2010 ανακοινώθηκε ότι θα πρωταγωνιστήσει στην ταινία Vamps στο ρόλο της Βασίλισσας των Βαμπίρ, και το Σεπτέμβριο του 2011 επιβεβαιώθηκε η φήμη ότι θα επιστρέψει στο Avatar 2 με τον Κάμερον να δηλώνει "κανείς πραγματικά δεν πεθαίνει στην επιστημονική φαντασία".

 Προσωπική ζωή 
Παντρεύτηκε τον θεατρικό σκηνοθέτη Τζιμ Σίμσον το 1984 και το 1990 απέκτησαν μια κόρη, την Σάρλοτ Σίμσον. Η Γουίβερ τραβά τα βλέμματα λόγω του ύψους της. Είναι 1 μέτρο και 83 εκατοστά. Το αγαπημένο της μουσικό συγκρότημα είναι οι Heir to Apollo, ένα ροκ γκρουπ από την Αλαμπάμα.

 Φιλμογραφία 
 Κινηματογράφος 
 Έτος Πρωτότυπος τίτλοςΤίτλος στα ελληνικά Ρόλος Σημειώσεις 1977 Annie HallΟ νευρικός εραστήςκοπέλα του Άλβι 1978 MadmanΓκέιλ 1979 AlienΆλιεν Έλεν Ρίπλεϊ Υποψηφιότητα BAFTA Καλύτερης Πρωτοεμφανιζόμενης Ηθοποιού 1981 EyewitnessΟ μυστικός επισκέπτης της νύχτας Τόνι Σόκολοου 1982 The Year of Living DangerouslyΕπικίνδυνα χρόνια Τζίλι Μπράιαντ  1983 Deal of the CenturyΗ συμφωνία του αιώνα Κάθριν Ντε Βότο 1984 GhostbustersΓκόστμπαστερς Ντέινα Μπάρετ 1985 Une Femme ou Deux Τζέσικα Φιτζέραλντ 1986 Half Moon StreetΟ δρόμος του μισοφέγγαρου δρ Λόρεν Σλότερ AliensΆλιενς: Η επιστροφή Έλεν Ρίπλεϊ Υποψηφιότητα Όσκαρ Α' Γυναικείου Ρόλου Υποψηφιότητα Χρυσή Σφαίρα Α' Γυναικείου Ρόλου - Δράμα 1988 Gorillas in the Mist: The Story of Diane FosseyΓορίλες στην ομίχλη Νταϊάν Φόσεϊ  Χρυσή Σφαίρα Α' Γυναικείου Ρόλου - ΔράμαΥποψηφιότητα Όσκαρ Α' Γυναικείου Ρόλου  Working GirlΕργαζόμενο κορίτσι Κάθριν Πάρκερ Χρυσή Σφαίρα Β' Γυναικείου Ρόλου Υποψηφιότητα Όσκαρ Β' Γυναικείου Ρόλου Υποψηφιότητα BAFTA Καλύτερης Ηθοποιού σε Δευτεραγωνιστικό Ρόλο 1989 Ghostbusters IIΓκοστμπάστερς 2 Ντέινα Μπάρετ 1992 Alien 3, 1992Άλιεν 3 Έλεν Ρίπλεϊ 1492: Conquest of Paradise1492: Χριστόφορος Κολόμβος Ισαβέλλα Α΄ της Καστίλης 1993 DaveΝτέιβ: Πρόεδρος για μια μέρα Έλεν Μίτσελ 1994 Death and the MaidenΟ θάνατος και η κόρη Παολίνα Έσκομπαρ 1995 CopycatΜοντέλο για φόνο Έλεν Χάντσον JeffreyΤζέφρι Ντέμπρα Μούρχαουζ 1997 Alien: ResurrectionΆλιεν, η αναγέννηση Έλεν Ρίπλεϊ  The Ice StormΗ παγοθύελλα Τζένεϊ Κάρβερ Υποψηφιότητα Χρυσή Σφαίρα Β' Γυναικείου Ρόλου Υποψηφιότητα BAFTA Καλύτερης Ηθοποιού σε Δευτεραγωνιστικό Ρόλο 1999 Α Map of the WorldΗ κατηγορούμενη Άλις Γκούντγουιν Υποψηφιότητα Χρυσή Σφαίρα Α' Γυναικείου Ρόλου - Δράμα Galaxy Quest Γκουέν ΝτεΜάρκο / Τόνι Μάντισον 2000 Company ManΕιδικός πράκτωρ Ντέιζι Κουίμπ 2001  HeartbreakersΚαρδιοκατακτητές Άντζελα Ναρντίνο / Μαξ Κόνερς / Ούλγκα Γιεβάνοβα Big Bad Love Μπέτι Ντε Λόριο φωνή 2002 TadpoleΑθεράπευτα ερωτευμένος Ιβ Γκρούμπμαν The GuysΟι πυροσβέστες της Νέας Υόρκης Τζόαν 2003 HolesΥποχρεωτικές διακοπές φύλακας Γουόκερ 2004 The VillageΣκοτεινό χωριό Άλις Χαντ Imaginary HeroesΟικογενειακά μυστικά Σάντι Τράβις 2006 Snow CakeΜια στιγμή αρκεί Λίντα Φρίμαν The TV SetΗ παράνοια της TV Λένι  InfamousΔιασημότητα Μπέιμπ Πάλεϊ  2007 The Girl in the ParkΗ εξαφανισμένη Τζούλια Σάντμπεργκ Happily and Never AfterΖήσαμε εμείς καλά κι αυτοί χειρότερα Φρίντα φωνή 2008 Baby MamaΜαμάδες χωρίς μωρό Τσάφι Μπίκνελ Be Kind RewindΓύρνα το μόνος σου κυρία Λόσον Vantage PointΣημείο υπεροχής Ρεξ Μπρουκς  The Tale of DesperauxΗ ιστορία του Ντεσπερό αφηγήτρια φωνή WALL•EΓΟΥΟΛ-Υ υπολογιστής 2009 AvatarΆβαταρ δρ Γκρέις Ογκάστιν2010 Crazy on the Outside Βίκι You AgainΠάλι εσύ θεία Ραμόνα2011 Cedar apidsΑνασφάλειες ζωής Μάρσι Βάντερχεϊ Paul Μεγάλος AbductionΑπαγωγή δρ Μπένετ RampartΣτα όρια Τζόαν Κόνφρι2012 The Cabin in the WoodsΤο μικρό σπίτι στο δάσος σκηνοθέτης The Cold Light of DayΜην εμπιστεύεσαι κανέναν Τζιν Κάρακ Red Lights Μάργκαρετ Μάθεσον VampsΚορίτσια για δάγκωμα Σίσερους2014All You Need Is LoveαφηγήτριαφωνήExodus: Gods and KingsΗ έξοδος: Θεοί και βασιλιάδεςΤούγια2015ChappieΜισέλ Μπράντλεϊ2016Finding DoryΨάχνοντας την ΝτόριΣιγκούρνι ΓουίβερφωνήGhostbustersΡεμπέκα ΓκόρινA Monster Calls7 λεπτά μετά τα μεσάνυχταγιαγιάRevengerΔιπλή εκδίκησηδρ Ρέιτσελ Τζέιν2017The Meyerowitz Stories (New and Selected)Ιστορίες των Μέιροβιτς (νέες και επιλεγμένες)Σιγκούρνι Γουίβερ2020My Salinger YearΈνας χρόνος στη Νέα ΥόρκηΜάργκαρετ2021The Good HouseΟ έρωτας τα αλλάζει όλαΧίλντι ΓκουντGhostbusters: LegacyΝτάνα Μπάρετ2022Call JaneΤηλεφώνησε στην ΤζέινΒιρτζίνιαMaster GardenerΝόρμα ΧέιβερχιλAvatar: The Way of WaterΚίρι

 Τηλεόραση 
 Έτος Τίτλος Ρόλος Σημειώσεις 1976 Somerset Έιβις Ράιαν  1977 The Best of Families Λόρα Γουίλερ1979 3 by Cheever: The Sorrows of Gin Μάρσα Λότον 3 by Cheever: Ο Youth and Beauty! Μάρσα Λότον 1997 Snow White: A Tale of Terror Λέιντι Κλόντια Χόφμαν Υποψηφιότητα Emmy Α' Γυναικείου Ρόλου σε Μίνι Σειρά ή Τηλεταινία  Υποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο σε Μίνι Σειρά 2002 Futurama  φωνή  1 επεισόδιο 2008 Eli Stone Θεραπευτής  1 επεισόδιο 2009 Προσευχές για τον Μπόμπι Μέρι Γκρίφιθ Υποψηφιότητα Χρυσή Σφαίρα Α' Γυναικείου Ρόλου - Μίνι Σειρά/ΤηλεταινίαΥποψηφιότητα Emmy Α' Γυναικείου Ρόλου σε Μίνι Σειρά ή Τηλεταινία Υποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο σε Μίνι Σειρά 2011 Spring/Fall 2012 Political Animals Ιλέιν Μπάρις μίνι σειρά (6 επεισόδια)Υποψηφιότητα Χρυσή Σφαίρα Α' Γυναικείου Ρόλου - Μίνι Σειρά/ΤηλεταινίαΥποψηφιότητα Screen Actors Guild Award Καλύτερης Γυναικείας Ερμηνείας σε Τηλεταινία ή Μίνι Σειρά

 Παραπομπές 

 Εξωτερικοί σύνδεσμοι 

Σιγκούρνι Γουίβερ στο IMDb

Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής